Versindaba » Blog Archive Desmond Painter. Terug na Turkye 2 (Nazim Hikmet) : Versindaba
Desmond Painter. Terug na Turkye 2 (Nazim Hikmet)
Nazim Hikmet is Turkye se beroemdste en waarskynlik belangrikste digter. Hy is in 1902 in Thessaloniki gebore, toe nog deel van die Ottomaanse Ryk (vandag is dit natuurlik deel van Griekeland). Hy was 'n politieke aktivis (sommige verwys na hom as 'n "romantiese kommunis" of "romantiese rewolusionêr" — beskrywings waarna elke skrywer myns insiens gerus maar kan streef!) en het lang tye in die tronk en in ballingskap deurgebring. Hy is in 1963 in Moskou oorlede. Sy wens was om onder 'n plataanboom in enige kleindorpse begraafplaas in Anatolië tot rus te kom, maar daardie wens is tot op hede nog nie geëer nie. Sy Turkse burgerskap, wat in 1959 herroep is, is darem in 2009 herstel. Hier is een van sy pragtige gedigte in Engelse vertaling:
On Living, deur Nazim Hikmet
Thursday, May 26th, 2011 | Binneblik, Blogs.
4 Kommentare op "Desmond Painter. Terug na Turkye 2 (Nazim Hikmet)"
Nóú praat jy mos, Desmond! Een van die wonderlikste leeservarings in 'n bepaalde boekwinkel op Stellenbosch is Hikmet se "Human Landscape from My Country"; sogenaamd 'n 'epic novel' in versvorm.
Dan wil ek sommer ook hierby aanhaak met 'n skakel na 'n vorige Nuuswekker wat ek oor Hikmet se nalatenskap gepleeg het. Gaan kyk by: https://versindaba.co.za/2010/07/06/nazim-hikmet-se-nalatenskap-te-koop-aangebied/
Lieflike verse, inderdaad.
May 26th, 2011 at 13:54
Louis, hierdie blogger gaan nog daai boek kom koop, en kom gesels — hy moet net sy draaie kry…
Desmond – nou krap jy baie na aan my hart. Dankie vir die herinnering aan ons rooikopvriend.
May 26th, 2011 at 17:33
Bly om te hoor dat jy belangstel, Desmond. Dis 'n dikke derduiwel en daarom ietwat duurder as die gebruiklike. Maar elke sent die moeite werd. Myns insiens een van die grootste tekste ter wêreld.